Държавен вестник, бр. 105, 2011 г., стр. 19

БРОЙ  105	
Д Ъ Р Ж А В Е Н  В Е С Т Н И К 	
СТР.  19  
4. Създават се ал. 5, 6 и 7:
„(5) Комисията може да определи, че две 
или повече предприятия имат съвместно 
значително въздействие върху пазара, ако 
дори при отсъствието на структурни или 
други връзки между тях те осъществяват 
дейност на пазар, който се характеризира с 
липса на ефективна конкуренция и в който 
никое отделно предприятие не притежава 
значително въздействие върху пазара.
(6) В случай че предприятие има зна­
чително въздействие върху един пазар, то 
може да бъде определено за предприятие 
със значително въздействие и върху друг, 
тясно свързан съответен пазар, когато въз 
основа на пазарен анализ се установи, че 
връзките между двата пазара позволяват 
пазарното въздействие на предприятието 
върху единия пазар да бъде пренесено и 
върху другия пазар, засилвайки неговото 
пазарно въздействие.
(7) В случаите по ал. 6 комисията може 
да наложи на предприятието специфични 
задължения съгласно чл. 166, ал. 2, т. 1, 2, 3 
и 5 и на втория пазар, целящи предотвратя­
ване пренасяне на пазарното му въздействие 
върху този пазар, а когато тези специфични 
задължения не са достатъчни, се налагат и 
задължения съгласно чл. 221, ал. 3.“
§ 91. Създава се чл. 156а:
„Чл. 156а. При определяне на дадено пред­
приятие като предприятие със значително 
въздействие върху съответен пазар, както и 
при определяне на предприятия със съвмест­
но значително въздействие върху съответен 
пазар комисията взема предвид критерии, 
определени в методиката по чл. 150, ал. 2.“
§ 92. В чл. 157 в текста преди т. 1 думата 
„промени“ се заменя с „измени“.
§ 93. В глава девета се създават чл. 157а 
и 157б:
„Чл. 157а. (1) Комисията определя, анали­
зира и оценява съответните пазари и налага, 
продължава, изменя или отменя специфични 
задължения на предприятията със значител­
но въздействие върху съответните пазари в 
срок до:
1. три години от определяне на специ­
фични задължения на предприятието или 
предприятията със значително въздействие 
върху същия съответен пазар; срокът може 
да бъде удължен с до три години след от­
правяне на мотивирано предложение за 
удължаване от комисията до Европейската 
комисия, в случай че в едномесечен срок от 
получаването му Европейската комисия не 
е възразила срещу него;
2. две години от изменение на съответ­
ния акт на Европейската комисия, с който 
се определят съответни пазари, които до 
момента не са били определени от Европей­
ската комисия като подлежащи на ex ante 
регулиране.
(2) В случай че комисията не приключи 
анализа на съответния пазар в сроковете по 
ал. 1, тя може да отправи искане за съдей­
ствие от Органа на европейските регулатори 
в областта на електронните съобщения за 
приключване анализа на съответния пазар и 
за определяне на специфичните задължения, 
които следва да бъдат наложени. В този случай 
комисията предоставя на Европейската коми­
сия проекта на решение в срок до 6 месеца 
от отправяне на искането за съдействие при 
спазване на процедурата по чл. 42.
Чл. 157б. В случай на трансгранични 
пазари, установени с решение на Европей­
ската комисия, комисията и съответните 
национални регулаторни органи извършват 
анализ на пазарите в съответствие с прило­
жимия акт на Европейската комисия и вземат 
съгласувано решение относно налагането, 
продължаването, изменението или отмяната 
на специфични задължения.“
§ 94. В чл. 159 се правят следните изме­
нения и допълнения:
1. Създава се нова ал. 2:
„(2) Предприятията осигуряват достъп и/
или взаимно свързване при съобразяване с 
наложените от комисията задължения, когато 
такива са определени.“
2. Досегашната ал. 2 става ал. 3.
§ 95. Член 160 се изменя така:
„Чл. 160. (1) За постигане на целите по 
чл. 4 и при спазване на принципите по чл. 5 
комисията насърчава и когато е необходимо 
налага на предприятията, предоставящи об­
ществени електронни съобщителни мрежи 
и/или услуги, задължения за достъп и/или 
взаимно свързване и за оперативна съвмес­
тимост на услугите, с оглед утвърждаване 
на ефикасността, устойчивата конкуренция, 
ефикасното инвестиране и иновациите, и 
осигуряване на максимална полза за край­
ните потребители.
(2) Комисията освен задълженията, които 
може да наложи на предприятие със зна­
чително въздействие върху пазара по реда 
на глава девета, може във връзка с ал. 1 да 
наложи задължения като:
1. задължения, доколкото е необходимо за 
гарантиране на свързване от край до край, 
на предприятията, контролиращи достъпа 
до крайните потребители, включително в 
обосновани случаи задължения за взаимно 
свързване на мрежите им, ако такова не е 
осъществено;
2. в обосновани случаи и до необходима­
та степен, задължения на предприятията, 
контролиращи достъпа до крайните потре­
бители, да направят услугите си оперативно 
съвместими;